Document ID: /roh_data/filtered/fineweb-2-filterrobots_roh.jsonl.gz/64099

Dus terz da las persunas rumantschas vivan ordaifer dal territori rumantsch. E lur lingua vul la Confederaziun mantegnair. Quai duai vegnir scrit explicitamain en la lescha da linguas, tenor ina proposta dal Cussegl federal.
Lia approva midada
L'adattaziun faschess pussaivel da finanziar projects rumantschs ordaifer dal territori rumantsch. Tenor Andreas Gabriel, president interim da la Lia Rumantscha, in pass impurtant. La Confederaziun renconuschia cun la midada sia responsabladad en quai champ.
Er la manadra da l'Uffizi federal da cultura Carine Bachmann tschantscha d'in pass extrem impurtant. L'uffizi haja il giavisch da lavurar cun la communitad rumantscha. Ils uffants a Turitg, quai saja l'accent ch'il messadi mettia en il futur.
«Messadi per la promoziun da la cultura» 2025 – 2028
Il Cussegl federal vul er trair las consequenzas or da la crisa da corona. Quai munta d'ina vart ina transfurmaziun digitala. Da l'autra vart er che las persunas che creeschan cultura stattan en il center da la promoziun. Entras la crisa da corona èn la cultura svizra vegnida fermamain sut squitsch. Tenor il Cussegl federal ha il Cussegl federal mussa differentas mancanzas en la lescha actuala.
Il messadi per la promoziun da cultura per ils onns 2025 fin 2028 va uss en consultaziun fin ils 22 da settember. Radund ina milliarda francs è prevesì per la promoziun. Reparter quels daners duain l'Uffizi federal per la cultura, la Pro Helvetia ed il Museum naziunal svizzer.
Ils daners duain tenor communcaziun vegnir investids pli ferm en la transfurmaziun digitala, en las cundziuns da lavur, la persistenza e dapli er en la cooperaziun.
Dapli suonda.